[{"text_idx": "#000000", "text": "Condescension kujutab endast kergelt satanistlike alatoonidega black metal\u2019it Narvast."}, {"text_idx": "#000001", "text": "Ei tea, kas asi on ba\u0308ndimeeste Ida-Virumaa (ja La\u0308ti) taustas, aga u\u0308ldiselt na\u0308ib kollektiivi uus album tu\u0308u\u0308pilisest eesti black metal\u2019ist natukene eemal seisvat: see ei ole pu\u0308hendus esivanemate paganlikele kommetele, ajaloo keerdka\u0308ikude traagikale vo\u0303i \u201etugev murrab no\u0303rga\u201d vaimus loodusseadustele (mo\u0303tle Urt, Loits, Tharaphita jne), vaid on pigem abstraktsemat sorti tige kaos, okultism ja muu su\u0308nge va\u0308rk."}, {"text_idx": "#000002", "text": "Paganliku folgi suunda \u201eHellbound\u201d niisiis ei uuri, aga mingi pehmema ku\u0308lje po\u0303rgumuusikas siiski leiab, millele viitab u\u0308snagi laialivalguv so\u0303na \u201eatmosfa\u0308a\u0308riline\u201d. Oma parimas tuleb see ehk va\u0308lja loos \u201eIn The Wake of Chaos\u201d, mille ro\u0303huv tremolomeloodia on meeldiv vaheldus tavapa\u0308rasele raiumisele. Aeg-ajalt toetavad seda ka u\u0308ksikud klaveri- vo\u0303i su\u0308ntesaatoripartiid, kuid u\u0308ldiselt on ko\u0303lapilt siiski u\u0308sna kitarrikeskne. Leiab ka korraliku annuse rokilikku energiat, atmosfa\u0308a\u0308riline vo\u0303ib niisiis olla ka kaasahaarav (\u201eCaedite Eos\u201d). Rahulikuma meeleolumuutuse toob albumit lo\u0303petav \u201eThe Mourning Star\u201d, mis eksib korraks ka doom\u2019likumatele radadele."}, {"text_idx": "#000003", "text": "\u201eHellbound\u201d on igatpidi meisterlikult sooritatud ning abistava ka\u0308e ulatavad mitmed ku\u0308lalismuusikud nii Eestist kui ka La\u0308tist. Siiski tekitab kripeldust tunne, et hoolimata korralikust kokkuma\u0308ngust ja kompositsioonist ja\u0308a\u0308b mingi va\u0308ga eriline \u201evau\u201d-hetk olemata \u2013 raske on eristada siinset jo\u0303upingutust arvututest teistest ekstreemse metal\u2019i puntidest. Kodumaise metal\u2019i kontekstis jo\u0303uab \u201eHellbound\u201d aasta esiku\u0308mnesse kindlasti, kuid pean tunnistama, et mitme kuulamise kiuste kippus album va\u0308ga taustamuusikaks a\u0308ra vajuma. Mo\u0303jub ku\u0308ll tigedalt, aga eriti su\u0308gavale ei lo\u0308o\u0308 ja lubab pa\u0308rast rahulikult eluga edasi minna."}, {"text_idx": "#000007", "text": "Ratkilleri leinalaul Smaugile toob ko\u0303rgfantastika black vo\u0303i power metal\u2019i pa\u0308rusmaalt kuhugi elektroonilise muusika a\u0308a\u0308rmusesse."}]